Publication: Magyar Közlöny
Issue: MK-2010-189 (Year: 2010, Number: 189)
Era: contemporary
Section: 3. melléklet a 9/2010. (XII. 14.) NGM rendelethez
Paragraph Index: 164

4. VIZSGÁLATI ELJÁRÁS Az általános útmutatóban leírtak végrehajtása után a következõk szerint kell eljárni: A legalább 200 ml-es, üvegdugóval ellátott Erlenmeyer-lombikban található próbadarab minden grammjához 100 ml hangyasavat kell adni. Üvegdugót rátéve alaposan fel kell rázni, hogy a minta átnedvesedjen. A lombikot rázó vízfürdõben 90 ± 2 °C-on egy óra hosszat erõteljesen kell rázatni. Hagyni kell a lombikot szobahõmérsékletûre hûlni, majd a folyadékot egy lemért szûrõtégelyen dekantálni. A szálmaradékot tartalmazó lombikba 50 ml hangyasavat öntve, kézzel fel kell rázni, és a lombik tartalmát átszûrni a szûrõtégelyen. A visszamaradt szálakat a szûrõtégelyre kell átvinni úgy, hogy a lombikot kis mennyiségû hangyasavval kell kiöblíteni. A tégelyt leszívással le kell üríteni, ezt követõen a szálmaradékot ki kell mosni hangyasavval, forró vízzel, híg ammóniaoldattal, végül hideg vízzel, miközben a tégelyt minden egyes folyadék-hozzáadás után le kell szivatni. Leszívás addig nem alkalmazható, amíg mindegyik mosófolyadék gravitációs úton teljesen le nem csöpögött. Végül a tégelyt le kell szívatni, meg kell szárítani, le kell hûteni és meg kell mérni a szálmaradékkal együtt. Megjegyzés: A hõmérséklet nagyon erõsen befolyásolja a melamin oldhatóságát, ezért gondosan ellenõrizni kell.

Source: https://magyarkozlony.hu/hivatalos-lapok/c52ca6b61514eab2e5845923440356b6cd3e1ca4/dokumentumok/7969195120269255ba97fd17090eb8fe2291bdbf/letoltes